SS Jonathan Holt

SS Jonathan Holt  
200px|zentréiert  Technesch Donneeën (Iwwerbléck) Land:  Proprietär: John Holt & Co, LiverpoolGebaut vun: Cammel Laird & Co, Birkenhead Schëffstyp: Cargoschëff Asaz: Transport Tonnage: 4.973 BRT Längt: 119,1 m Breet: 28,19 m Déifgank: 10,54 m Héicht (mam Schaarschtech): 56 m Motoren: Dräifach Compound Dampmaschinn an Nidderdrockturbinn Leeschtung: 471 n.h.p. Vitess: 12 Kniet  Passagéierplazen: 12 Equipage: 42 A Betrib geholl: September 1938 Schicksal: torpedéiert de 24. Februar 1941
D'SS Jonathan Holt war e bewaffente Frachtdampfer vun der brittescher Reederei Holt John & Co - Guinea Gulf Line deen de 24. Februar 1941 vum däitschen U-Boot U-97 torpedéiert gouf a puer Stonnen duerno ënnergaangen ass.Wrecksite.eu

D'Schëff war den 19. Februar 1941 (jee no Quell och eventuell den 20.) zu Liverpool ausgelaf a war zesumme mat 24 anere Frachter am Convoy OB-289 op der Convoy route OB (OB steet fir Out of Britain iwwer d'Nordamerikastreck) wéi d'Schëffer vum U-97 ugegraff goufen.

Um 02:12 Auer de 24. Februar huet d'U97 zwéin Torpedoen op de Convoi gefeiert an huet gemellt dat ee Schëff versenkt gouf. Tatsächlech waren awer SS Mansepool an d'Jonathan Holt getraff ginn an ënnergaangen.

De Kapitän, 38 Membere vum Equipage, zwéin Tireuren an zéng Passagéier (dorënner 4 SOE-Aagenten) hunn dobäi d'Liewe verluer. Zwéi Besatzungsmemberen an ee Passagéier goufe vun der HMS Petunia (K 79) aus dem Waasser gefëscht an zu Stornoway u Land gesat. Zwéin aner Besatzungsmembere an ee Passagéier ware vum Rettungsschëff Copeland gerett ginn an zu Greenock u Land gesat ginn.

Ënner den Affer waren de Joseph Hackin a seng Fra Ria zwéi franséisch Archeologen an Offizéier am Déngscht vun der France libre, souwéi de brittesche Schrëftsteller Robert Byron. 
 Um Spaweck 

Kategorie:Dampschëffer
Kategorie:Schëffer, déi am Zweete Weltkrich versenkt goufen